
La Junta per a la Conservació de la Col-legiata de Sant Pere d'Àger 


Ara fa 100 anys es va crear la primera entitat a la nostra vila per salvaguardar la Col-legiata de 
Sant Pere d'Àger, que s'anomenà "Junta per a la Conservació de la Col-legiata de Sant Pere 
d'Àger". Aquesta junta és molt probable que s'endegués a instàncies de l'aleshores President de 
la Mancomunitat de Catalunya, el Sr. Josep Puig i Cadafalch, que coneixia i havia estudiat el 
monument, i s'assabentà del penós estat en què es trobava el monument, a més de tenir una 
bona relació d'amistat amb el farmacèutic d'Àger, Sr. Eduard Finestres. 


A tall de resum, cal dir que el 1840 se celebrà l'últim acte litúrgic a l'església arxiprestal de Sant 
Pere, el qual des de poc abans es convertí en caserna militar, una funció que mantingué fins el 
1885. Durant el temps de l'ocupació militar i fins els anys 20 del segle passat, diferents episodis 
de degradació i espoli del monument l'anaren malmetent, fins el punt d'inflexió que representà 
la intervenció de Puig i Cadafalch. En aquell moment, una gran clivella a l'absis principal de l'es- 
glésia de Sant Pere amenaçava l'ensorrament de la capçalera en el seu conjunt, mentre que el 
campanar, assentat sobre el tram meridional del transsepte, perillava de tombar-se i venir sobre 
d'una part de la població. El perill era evident. 


La Junta per a la Conservació de la Col-legiata de Sant Pere d'Àger tenia per objectiu recollir 
diners per la restauració que calia fer al monument de manera urgent per tal d'aturar la des- 
trucció completa. A tal fi, Puig i Cadafalch envià, per assessorar i aconsellar què calia fer, el Sr. 
Jeroni Martorell, cap del Servei de Conservació de Monuments de la Mancomunitat de Catalu- 
nya. 

La Junta quedà conformada, per tant, aquell mateix 1921, constituida pel Sr. Eduard Finestres 
(president, farmacèutic), Mn. Josep Lles (Arxiprest d'Àger), Vicent Carrobé, Josep Nadal, Josep 
Claverol Monclús (alcalde), Agustí Soler (clergue), Jeroni Llarden (mestre), Laureà Soler (benefi- 
ciat i professor del Seminari de Lleida) i Domènec Ribó (editor). Fou iniciativa de la Junta l'edició 
d'un opuscle per impulsar la recollida de diners, escrit per Mn. Laureà Soler i editat a Barcelona 
per Domènec Ribó, l'any 1923, que duia per títol "Per a la conservació de la Col-legiata de Sant 
Pere d'Àger", que tot seguit reproduim. 


L'autor: Laureà Soler 


El sacerdot Laureà Soler Montardit (Àger, 5/7/1868 - Lleida, 25/7/1936), fou mestre del Seminari 
de Lleida durant els anys en què fou creat el Museu Diocesà de Lleida i delegat del museu quant 
a la seva formació i catalogació inicial el 1893. 


Laureà Soler fou prevere i beneficiat laical de la catedral de Lleida, va cursar els estudis 
eclesiàstics al Seminari de Lleida que completà a Tarragona, on es doctorà en Sagrada Teologia, 
i fou ordenat sacerdot el 19 de desembre de 1891. Durant nou anys desenvolupà la seva tasca 
en diferents parròquies del Bisbat, fins a 1901, any en què fou nomenat director espiritual del 
Seminari i professor del centre. Soler era un prevere molt format i un intel-lectual inquiet, que 
contribuí al redreçament cultural del país. 

Mentre fou professor del Seminari contribuí a la formació del museu Diocesà fent de mitjancer 
en algunes de les transaccions, com la d'una col-lecció de capitells procedents de l'abadia d'Àger, 
ingressats al Museu Arqueològic del Seminari de Lleida. Segons sembla s'encarregà 
personalment de recollir les peces: 


Notables son los restos arqueológicos procedentes de Ager, muchos de los cuales se conservan 
en el Museo Diocesano de Lérida, gracias d los esfuerzos del ilustrado sacerdote, hijo de la 
población, reverendo don Pedro Laureano Soler. (La Vanguardia 20/07/1913). 

Mentre s'encarregava d'organitzar el Museu Diocesà, Laureà Soler continuava la seva tasca de 
professor fins que el 1905 se li adjudicà un benefici de la catedral de Lleida, cosa que en 
determinà l'allunyament del museu. Durant aquests anys s'implicà molt en el moviment carlista 
i es relacionà amb els elements culturals més tradicionalistes del país, com Valeri Serra i Boldú, 


Tot just esclatà la Guerra Civil, el dia 25 de juliol moria a mans d'uns milicians a Lleida. 

Vista general d'Àger presa des de la banda de sol-ixent 


Als fills de la vila d'Ager 

NO podem oferir-vos la història completa de la nostra Col'le- 
ES pZ giata de Sant Pere. 
No s'ha escrit encara, car no mereixen tal nom els 
' tres o quatre assaigs monogràfics que han arribat a les 
nostres mans: no són més que extractes i repeticions, sense 
el mèrit de l'original, de les dues cartes que en el seu 
Viaje literario publicà el P. Villanueva narrant la visita 
que féu a l'església d'Àger l'any 1806. 

Bé n'hi ha prou, de documents (guardats uns als armaris i calaixos 
dels arxius, escampats altres ací i allà) amb els quals pot fer-se una 
bella història, i força interessant. 

No havem tingut la sort que, entre els aficionats a les coses del 
temps vell, hi hagués algú que posés sol'lícita atenció a recollir, com- 
provar i ordenar les dades documentals, i historiar com se mereix un 
monument de tanta significació en la història eclesiàstica de Catalunya, 
i de tanta importància dins els arts romànic i gòtic. 

Déu faci que una persona ben competent emprengui aviat aquesta 
tasca generosa. 

Mentrestant haureu d'acontertar-vos amb les segiients notícies. En- 
cara que incompletes, les judiquem suficients per al fi que ens pro- 
posem... per ara. 

A mesura que es descobreixen i són estudiats els documents que 
pertanyen al segle xi, adquireix cada dia major relleu, a la nostra his- 











tòria, la figura del magnànim cavaller i cristià piadós, ensems que savi 
i prudent en el govern i en la política, Arnau Mir de Tost, fundador 
de la Col'legiata. 

En tots els actes més importants del Seu temps (pot dir-se que 
abraça tot aquell segle), a Catalunya, tant en la pau com en la guerra, 
s'hi troba sempre present el tamós guerrer, qui tants castells i poblats 
i territoris deslliurà del poder dels moros a la vall d'Àger, a l'abadiat, 
al baix Urgell i a ia Ribagorça. 

En entrar a el'insigne i preclar castell agerenco, primer que tot, 
volgué complir la promesa, que havia fet, d'erigir, dins el seu clos, un 
temple dedicat al Príncep dels Apòstols, per tal que eperennement Déu 
fos confessat i lloat on havien ressonat tantes i tan horribles blas- 
fèmies2. 

Per al servei de l'església instituí tot seguit una canònica, presi- 
dida per un abat. 

En pocs anys (entre 1050 i 1060) van quedar acabats els edificis 
església i monestir a la banda oriental del castell. 

Gruixuts i compactes els murs exteriors, l'església era serzilla, 
però elegant i devota de part de dins, com era terma, senzilla i devo- 
ta la fe d'aquells valents catalans del temps de la reconquesta. : 

Ampla i magnífica és la dotació de l'església i del monestir feta 
per l'Arnau Mir i la seva esposa Arsendis l'any 1067. Llurs fills i 
successors, i altres nobles i devots, augmentaren amb tregiients dona- 
cions el patrimoni i les rendes de la primera ecanònica aquisgranen- 
sis, després ccanònica augustiniana fins l'any 1592, que fou secula- 
ritzada per la Santedat de Climent VIIÍ, qui l'erigi en Col'legiata pre- 
sidida per un arxiprest, successor dels antics abats en llurs drets i 
jurisdicció. 

No havem trobat enlloc si hi havia o no claustre al monestir edi- 
ficat en el segle xi. És de suposar que sí, car a les construccions simi- 
lars, encara que fossin de menys importància, anex a l'església s'hi 
veu sempre el claustre com a part integrant del inonestir. 

Ben entrat el segle xiv, entre la façana de l'església i el monestir, 
es construí el pulcríssim claustre gòtic, que encara avui, amb el poc 
que en queda, és una manifestació ben palesa del bon gust i de la 
riquesa de la Canònica d'Ager. I 

Segons uns escrits dels segles xv i xvi, que tenim damunt la taula 
en fer aquesta relació, les torres i muralles i tots els edificis del cas- 
tell, com també els murs i torres que cenyien la població, no havien 
tingut encara cap enderroc. 

L'any 1647, durant la guerra dita dels Segadors, quan ja tota la 
Catalunya occidental s'havia declarat a favor de Felip IV d'Espanya, 
la nostra vila fou assetjada per les tropes que comandava el princep 

de Condé, generalíssim de l'exèrcit francès i virrei del principat per 
Lluís XIV de França. 

Amb gran tren d'artilleria va ésser batuda la banda nord i ponent 
del castell i muralles de la vila. A la que pujava des de l'extrem de 
la que avui és anomenada raval de Sant Martí, vora amunt de la costa 
de Solano, se li obrí bretxa en el seu punt d'unió amb el castell. Per 
aquella obertura es llançaren els francesos a l'assalt. 

El setge d'Ager al 1647 (D'un gravat francès d'aquell temps) 


Varen ésser tan greus els danys, i tals foren les horrors del sa- 
queig, que, segons un document coetani, els habitants d'Àger equeda- 
ren en abatiment i paiira:. 

Totes les cases del populós barri de Sant Martí, i moltes del re- 
cinte interior, foren ensorrades. Dels palaus del comte i de l'arxiprest, 
del monestir, de la torre major i de les altres torres i muralles del 
castell, no quedà pedra sobre pedra: el ecastrum fortisssimum:, tal- 
ment, fou del tot arrasat. 

També la Col'legiata sofrí gran perjudici. El preciosissim claustre 
gòtic, com reliquiari que es romp, fou bàrbarament trossejat. L'ala del 
nord caigué per a no aixecar-se mai més. 

El senyor arxiprest D. Joan Fort, els senyors canonges i tots els 
residents de la Col'legiata sentiren una pena molt gran. No es veieren 
amb cor de restaurar el destruit. 

Per evitar llur ruina, van ésser tapiades, amb sengles parets de 
mamposteria, les arcades que havien quedat. Així han durat, fins al 
nostre temps, les tres galeries, convertides en tres sales, sense la 
gràcia que els donava abans la vista dels gentils arc-botants i jardí 
interior. 

En aquelles sales havem après les primeres lletres tots els fills de 
la vila que passem dels cinquanta anys. 

Afortunadament, l'església, a redós del claustre, quedà intacta. 

Durant ço que resta del segle xvi i primers anys del xvii (fins a 

1715) pot dir-se que la Col'legiata, a l'àrea de la qual queda reduit el 
grandiós castell, serví sempre de caserna a les tropes de diferents na- 
cionalitats que successivament formaren la guarnició de la plaça d'Àger. 

Mercès a la pau que hi hagué des de l'acabament de la guerra de 
Successió fins a la de la Independència, el govern del arxiprestat i les 
funcions de la Col'legiata tornaren a la disciplina i esplendor d'abans. 

També la vila en sentí el benefici, d'aquella pau. Es tornà a tre- 
ballar en tots els conreus i es tragueren moltes boigues. La situació 
econòmica del comú no era precària, com en els anys de les passades 
guerres. Són d'aquell temps la Casa de la Vila i les cases i esglésies 
de Pedra i de Colobó. Els particulars restauraren les cases ruinoses 
i n'edificaren de noves: com d'aquella època podem citar la casa del 
senyor de Montoliu (avui casa Montardit), la casa de Sanuy, la del 
senyor canonge Barnola, qui després fou arxiprest, j altres que varen 
ésser destruides en la guerra civil dels Set anys. 

L'any 1811, la vall fou envaida pels francesos, els quals, irats per 
les molèsties i baixes que els havia ocasionat la partida de paisans 
armats que organitzà D. Francesc Montardit, i que a la mort d'aquest 
manava son germà D. Joan, feren gran dany a la Col'legiata i a les 
cases del veinat. 

Robaren, d'un amagatall que hi havia a la torre del Negre, tots 
els ornaments més valuosos de Sant Pere, i per un voler de Déu no 
van trobar les joies precioses d'argent amagades a la masia de Conill. 
Patiren molt, els nostres avis, mentre els francesos varen ésser a la 
vall. 

Esclatà la guerra civil entre els constitucionals i absolutistes l'any 
1890. També va ésser funesta aquella lluita, que durà tres anys. Però 
el dany més gros que sofrí la nostra Col'legiata va ésser el que li 
ocasionà la guerra civil dels Set anys: fou ditinitiu. 

El capitost carlí, dit Ros d'Eroles, establí son quartel general a 
Ager. El planell de la Col'legiata, prèviament fortificat (sobre els fo- 
naments de l'arrasada torre major del destruit castell s'aixecà llavors 
el reducte) fou ocupat per les tropes carlines. El Capítol de la Col'le- 
giata, com en totes les ocupacions militars des de 1647, traspassà la 
residència a l'església de Sant Vicent. 

Nomenat capità general de Catalunya pel Govern de Madrid el 
baró de Meer, decidí treure la host enemiga de la plaça d'Àger. Els 
carlins, des del diguem-ne fragment del castell que agafa l'església de 
Sant Pere, estaven resolts a resistir. 

El setge fou posat amb molta parenceria. Dels agerencs no que- 
daren a la vila sinó dues o tres persones invàlides: tots els altres van 
escapar cap al Montsec. Era molt fresc el record del que havien 
patit a la guerra del francès i a la dels constitucionals i absolutistes, 

ji tots havien oit narrar els sofriments i les horrors de la guerra dels 
Segadors i de la de Successió. 

Des del tros de les Moreres del viver de Gallego, els canons 
apuntaren al llenç de muralla romana que quedava, de l'antic castell, 
entre la torre també romana i la de l'angle nord-est. Encara en queda 
qualque bocí. Sempre l'atac de l'artilleria es féu per la banda nord i 
nord-est. Aquesta vegada no tingué l'extensió ni la vehemència del de 
1647, però, com que l'objectiu era més reduit, després de moltes hores 
de disparar, tot aquell tros de muralla tou tirat a terra. Les tropes 
liberals intentaren un assalt per aquell esvoranc. Van haver de reti- 
rar-se, i pagaren cara llur temeritat, car la resistència dels de dins 
fou molt valenta. Aquests, pocs i mal armats, no podent perllongar la 
resistència per falta de municions, escaparen per Soldevila cap al bar- 
ranc de Puy, i barranc avall se salvaren tots. En adonar-se compte, 
els de l'exèrcit assitiador, que els carlins havien fugit, entraren a Àger. 
Varen ésser saquejades i tirades a terra quasi totes les cases (sols 
en varen restar intactes deu o dotze), i el més trist fou que damunt 
d'unes roques pròximes al reducte mataren els tres o quatre vells (un 
d'ells cec) que s'havien quedat a la vila. 

La sagristia i dependències de la Col'legiata, pròximes al tros de 
muralla que havia sigut atacat per l'artilleria, quedaren en ruines. 

En retirar l'exèrcit el baró de Meer, deixà un destacament de sol- 
dats per guarnició de la plaça, que, com els anteriors, establí la seva 
caserna a Sant Pere per mentre durà la guerra. 

Les malifetes que sofrí la Col'legiata durant aquest temps no tenen 
fi ni compte. Amb tot, la solidesa de les parets i voltes de l'església 
era com abans. Únicament, els soldats, que havien calat foc a un altar, 
varen obrir un forat a la volta de la nau del mig perquè sortís el fum. 

Però algú va donar el crit de e—Sant Pere cauls, la veu va córrer, 
i l'església romànica de Sant Pere, el vell temple que havia petrificat 
tota la nostra història i en las naus del qual ressonaren per espai de 
vuit centúries les alegries i dolors dels nostres avantpassats, quedà 
abandonat per sempre més. 

No l'havem assolida, nosaltres, l'esplendor de la Col'legiata de 
Sant Pere. iOh, quin dol els feia, als nostres avis, la clausura d'aquell 
temple: jAmb quin entusiasme recordaven la magnificència de les seves 
festes i les virtuts i saviesa de l'últim senyor arxiprest i dels darrers 
canonges' 

Els altars i tot el mobiliari foren baixats a Sant Vicent. Després 
se n'emportaren les teules i el fustam de la coberta. Els agerencs, 
quan els faltava pedra de fil en reedificar llurs cases en ruines, pre- 
nien les pedres que hi havia per terra, i, un Cop acabades aquestes, 
no tenien cap escrúpol a tirar a terra pilastres i arcades. 








Així és que, per l'acció del temps i per l'abandó dels homes (tots 
ho sabem), ha anat caient, a poc a poc, aquell monument que era 
l'ornament i la glòria de la vila d'Àger. 

En abandonar definitivament l'església de Sant Pere, el Capitol 
col'legial tenia el propòsit de construir-ne una de nova planta a la 
banda nord de la de Sant Vicent, per allí on és ara el molí d'oli del 
Peraubí: propòsit que quedà en l'aire per les negociacions entaulades 
entre la Santa Seu i el Govern d'Espanya, i que caigué per terra en 
celebrar-se el Concerdat l'any 1851, en el qual la Col'legiata nostra, 
com moltes altres, quedà extingida. 

Aixi acabà tot. 

És ben segur que tots els que haveu tingut la paciència de llegir 
aquesta relació direu, estranyats e—Però da què ve ara el contar-nos 
la història de la Col'legiata nostra22. 

Vos anem a dir quína és la moral del conte, el fi que ens ha 
mogut a endreçar-vos-el. 

És que ara, amb més veritat que llavors de la guerra civil dels 
Set anys, podem dir que Sant Pere caut El poc que queda de l'esglé- 
sia romànica i del claustre gòtic està a punt d'enderrocar-se. 

Fa dos anys, les pluges de primavera ocasionaren l'ensorrament 
de la meitat de la volta del claustre a la banda del migdia. N'Eduard 
Finestres, tan entusiasta de les nostres glòries, sentí una punyida pro- 
funda en el seu cor de patriota. La dolor de la ferida li féu posar el 
crit al cel. Es dirigí al president de la Mancomunitat de Catalunya i 
al de la Diputació de Lleida. El Sr. Puig i Cadafalch (el zel del qual 
per la conservació i restauració dels nostres monuments no serà mai 
prou ponderat, ni agrait com es mereix) vingué personalment a veure 
l'enderroc i examinar l'estat de ço que no ha caigut per ara. Comis- 
sionà després l'arquitecte de la Mancomunitat Sr. Martorell perquè 
veiés el que calia fer de moment. Es constituí a Ager una Junta 
encarregada de vetllar i arbitrar mitjans per a la conservació de la 
Col'legiata, la presidència de la qual Junta es donà al infatigable 
Sr. Finestres. 

És per això, doncs, que aquesta Junta es dirigeix ara a tots els 
fills de la vila i els diu: 

Compatricis: 

El campanar i els absis i part del claustre de l'església col'legial 
de Sant Pere encara es mantenen. enlairats al cim del turó en els ves- 
sants del qual s'estén la nostra vila. Així com els geòlegs, amb els 
fragments dels fòssils que es troben a les capes de la terra, recons- 

titueixen les espècies animals desaparegudes, pel que resta del vell 
temple podem donar-nos compte de ço que era abans. Però ara, si no 
s'hi fan reparacions immediates, desapareixeran aviat les mateixes 
ruines, i un munt de rocs planarà com una maledicció sobre la vila. 

Se us demana a tots, segons les vostres possibilitats i la vostra 
amor a la pàtria, una almoina que s'esmerçarà a fer el més convenient 
perquè no caigui. El govern de Catalunya estem segurs que ens aju- 
darà. Per de moment ens dóna l'ajut tècnic i quelcom més. 

Cal, doncs, que, per la pàtria i per la nostra història fem, tots un 
esforç. 

Així ho esperem de vosaltres els que formem la 


Junta per a la Conservació de la Col'legiata 
de Sant Pere d'Ager, 


Eduard Finestres — Josep Llés Vicent Carrobé 
Josep Nadal — Josep Claverol — Agustí Soler: — Jeroni Llardén 


Laureà Soler Domènec Ribó 









Els dor 5 poden remetre's a D. rara AU R IDE a er 
Mossèrr 1 1. SO ÇQ) Qua, Li colguerrempe Bor 
mènec Ribó Morçjú dal El eL Q al PE l ca 46, qui 


amb passigettin Dar eent aima la nostra pila, i a la generositat del 
qual es deu l'edició d'aquest opuscle. 





La Col'legiata de Sant Pere (banda ponent i nord 





D. RIBÓ, IMPRESSOR, BARCELONA 

